Kaya déné dumadiné bintang-bintang liya, bintangé Bumi, ya iku Srengéngé uga dumadi saka gumpalan utawa kantong pedhut gas. Gumpalan mau wujudé kaya piring lan kumléyang mubeng-mubeng. Ing pérangan tengah wiwit padhet lan tambah panas nganti murub dadi bintang. Sauntara materi sisa ing sakupengé padha tubrukan, nyawiji, lan dadi prongkolan sing banjur dadi planèt, bulan-bulan, lan as†éroid. Bumi, sing saka prongkolan cilik materi mau, dadi planèt nomer telu. Kanthi suhu sing rada adhem, planèt iki bisa kanggo urip makhluk urip.